31.3.2021

Saatteeksi rippikoulun lähetystuntien itseopiskelumateriaalille
Hei lähetys- ja/tai nuorisotyön väki,
Monissa Suomen seurakunnissa joudutaan nyt koronaviruksen aiheuttamien poikkeustoimien vuoksi miettimään rippikoulun ennakkopäiviä uudelleen tai esimerkiksi karanteenissa olevien nuorten mahdollisuutta osallistua opetukseen. Monissa seurakunnissa tähän kevättalvelle ajoittuu ns. lähetysralli. Suomen Lähetysseuran kotimaassa olevilla lähetystyöntekijöillä on näissä ollut usein osuuksia.
Halusimme koota Lähetysseuran puolesta käyttöönne itseopiskelumateriaalin, jolla seurakunta voi halutessaan toteuttaa kyseisen lähetysosuuden nyt tapahtumien ollessa peruttuina. Tällä ei ole ensisijaisesti tarkoitus korvata koko lähetystyön oppimateriaalia vaan kyseinen lähetysralli tai siihen verrattava rippikoulutapahtuma. 
Kyseisen etäopetuksen toteuttaa kukin seurakunta itse ja esimerkiksi rippikoululaisten vastauslomakkeiden palauttaminen (tai tuonti leirille täytettynä) tapahtuu seurakunnan oman ohjeistuksen mukaisesti seurakunnan henkilöstölle. 
Tätä materiaalia voi myös hyödyntää rippikoulun lähetysoppituntien suunnitteluun leireille ja ennakkopäiviin.
Materiaali on ladattavissa PDF:n ohella RTF -tiedostona, jota seurakuntanne voi halutessaan muokata sen omaan käyttöönne sopivaksi. Sen yhteyteen voi lisätä esimerkiksi lyhyen videotervehdyksen lähetyssihteeriltä, -teologilta tai seurakunnan omalta nimikkolähetiltä tai muuta materiaalia seurakunnan omasta lähetystoiminnasta. 
Lomakkeen kysymysten tehtävänä on lähinnä osoittaa työntekijälle, että rippikoululainen on tutustunut materiaaliin ja sen myötä lähetystyöhön. Varsinaisia pisteytyksiä ja arviointeja suorituksista ei suositella.
Lähetysseuran kotisivuilla on paljon muutakin rippikouluihin ja nyt niiden etätehtäviin soveltuvaa materiaalia. https://felm.suomenlahetysseura.fi/seurakunnalle/materiaalit/
Toivotamme hyvän Jumalan siunausta teille kaikille!
Suomen Lähetysseura

Lisätietoja:
Rippikoulutyön asiantuntja Kirsi Erkama
kirsi.erkama@suomenlahetysseura.fi, 
puh 040 635 1157